** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 111**

(protokols Nr. 6, 74. p.)

**Par grozījumiem Madonas novada pašvaldības domes 28.01.2025. lēmumā** **Nr. 1 “Par līdzfinansējuma pieprasīšanu Satiksmes ministrijai Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā” (prot. Nr. 1, 1. p.)**

Madonas novada pašvaldības dome 28.01.2025. pieņēma lēmumu Nr. 1 “Par līdzfinansējuma pieprasīšanu Satiksmes ministrijai Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā”.

12.03.2025. tika saņemts Satiksmes ministrijas lēmums par līdzfinansējuma piešķiršanu projektam “Rūpniecības ielas (posmā no dzelzceļa pārbrauktuves līdz Kalpaka ielai) atjaunošana Madonā”.

Madonas novada pašvaldības iepirkumu komisijā veikts iepirkums id. nr. MNP2025/32 “Ielu seguma virsmas apstrāde Madonas novadā”, kura 10.daļā “Seguma atjaunošana Rūpniecības ielā, Madonā” piešķirtas iepirkuma līguma slēgšanas tiesības par kopējo līgumcenu EUR 319 060,22 (divi simti divpadsmit tūkstoši četri simti sešdesmit deviņi euro, 77 centi) ar pievienotās vērtības nodokli. Saskaņā ar veikto iepirkumu nepieciešams precizēt projekta kopējās izmaksas, nosakot, ka pašvaldības finansējums ir EUR 79 765,05 (septiņdesmit deviņi tūkstoši septiņi simti sešdesmit pieci euro, 05 centi) un Satiksmes ministrijas finansējums - EUR 239 295,17 (viens simts astoņdesmit tūkstoši pieci simti deviņdesmit deviņi euro, 30 centi).

Noklausījušies sniegto informāciju, ņemot vērā 22.07.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izteikt lēmuma 2. punktu šādā redakcijā:

Piešķirt Madonas novada pašvaldības finansējumu Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā 79 765,05 (septiņdesmit deviņi tūkstoši septiņi simti sešdesmit pieci euro, 05 centi) no 2025. gada Madonas novada pašvaldības budžeta nesadalītajiem līdzekļiem, kas ņemti daļēji 29465,64 EUR no Madonas apvienības pārvaldes autoceļu fonda mērķdotācijas 2024. gada atlikuma, 39141,70 EUR no Madonas apvienības pārvaldes 2024. gada budžeta atlikuma un iztrūkstošā summa no Madonas apvienības pārvaldes 2025.gada pārdoto īpašumu ieņēmumiem.

Domes priekšsēdētājs A. Lungevičs

*Galeja 29360277*